ઉત્તર ગુજરાતમાં શિક્ષણ ક્ષેત્રે ગુણવતાયુક્ત શિક્ષણ આપતી સાંકળચંદ પટેલ યુનિવર્સીટીના દ્રિતીય સ્થાપના દિવસની ઉજવણી તા. ૦૯-૦૫-૨૦૧૮ના રોજ કરવામાં આવી. સ્થાપના દિવસની ઉજવણીના ભાગ રૂપે મહેસાણા જીલ્લાના કલેકટર એચ.કે.પટેલ દ્વારા સવારે ૯-૦૦ કલાકેયુનિવર્સીટી ખાતે ફ્લેગ હોસ્ટીંગ કરી વોલ પેઈન્ટીંગ સ્પર્ધાનું ઉધ્ઘાટન કરવામાં આવ્યું હતું. જેમાં યુનિવર્સીટીના પ્રેસિડેન્ટ, પ્રોવોસ્ટ તમામ ટ્રસ્ટીગણ તેમજ કર્મચારીગણ ઉપસ્થિત રહ્યા હતા. વોલ પ્રિન્ટીંગ સ્પર્ધામાં ૪૨ સ્પર્ધકોએ ભાગ લઈ “જળ સંચય અભિયાન” અંતર્ગત પેઈન્ટીંગ રજુ કર્યા હતા. સ્પર્ધાને અંતે નિર્ણાયક કનુભાઈ પટેલ, પ્રિન્સીપાલ ફાઈન આર્ટસ કોલેજ, વલ્લભ વિદ્યાનગર દ્વારા ત્રણ સ્પર્ધકોને વિજેતા જાહેર કરી યુનિવર્સીટીના પ્રેસિડેન્ટ પ્રકાશભાઈ પટેલ દ્વારા પ્રોત્સાહિત કરવામાં આવ્યા હતાં.